FOTO ȘI VIDEO Cum arată arena Giulești la Rapid - Farul după deciziile luate în ultimele zile și cum au reacționat fanii: "Bocciu liber!"
Rapid - Farul, meci din prima etapă a play-off-ului, se joacă într-o atmosferă... ciudată.
- "Ultrași liberi!" / "Bocciu liber!" au fost două dintre mesajele afișate de câțiva fani ai gazdelor după ce mai mulți suporteri au fost reținuți pentru 30 de zile de polițiști.
După incidentele de la derby-ul Rapid - FCSB, la meciul cu Farul al giuleștenilor a fost o atmosferă ciudată. După decizia Comisiei de Disciplină a FRF din această săptămână, mai multe sectoare de moderna arenă au fost închise, iar cadrul a fost unul bizar.
Atmosfera la Rapid - Farul
Mai mulți suporteri nu au vrut inițial să scandeze mesajele tradiționale și ca semn de protest după ce mai mulți fani au fost audiați de Poliție și reținuți pentru 30 de zile, dar ulterior au început să cânte imnul Rapidului cu toată puterea lor.
Căpitanul Cristi Săpunaru s-a îndreptat înainte de fluierul de start spre câțiva fani și a schimbat câteva mesaje. Suporterii de la Tribuna O și cei de la Tribauna a doua au cântat, în timp ce fanii care au stat în peluză au preferat să urmărească începutul partidei "pe silent"
Câțiva fani și-au arătat susținerea prin bannere pentru Liviu Ungurean, poreclit Bocciu, liderul suporterilor rapidiști. Ungurean a fost reținut 30 de zile în urma dosarului instrumentat de DIICOT în care mai mulți fani sunt cercetați pentru că ar fi inițiat un grup infracțional, care avea ca obiectiv săvârșirea infracțiunii de tulburare a liniștii publice, dar și prelucrarea, deținerea, folosirea și transportul de materiale pirotehnice, pentru meciurile echipei din Giulești.
Urmăriți SPORT.RO și pe Google News